Loberinae

Loberinae er en underfamilie av kjukebiller.

Utseende 
Små til middelsstore, avlange kjukebiller. I motsetning til mange andre medlemmer i denne gruppen, som er glatte og fargerike, er de fint hårete og gråbrune-svarte på farge.

Levevis 
De aller fleste er soppetere, men det finnes noen få arter som lever på planter og muligens spiser pollen. Mesteparten av artene er knyttet til sopper som vokser på død ved, og denne gruppen kan derfor være truet av skogbruk som reduserer mengden av død ved i skogen. Både voksne og larver kan finnes på fruktlegemer av ulike slags sopper, under barken på døde, soppbefengte trær og i råtten ved. En del av artene er ikke flygedyktige, og har derfor svært dårlig spredningsevne. Dette gjør dem sårbare for lokale endringer.
I alle fall noen av artene har yngelpleie, der en av foreldrene passer på larvene.

Systematisk inndeling 
I nyere systematikk blir gruppen ofte plassert som en stamme i underfamilien Xenoscelinae.

 Ordenen biller, Coleoptera
 Underordenen Polyphaga
 Gruppen (infraorden) Cucujiformia
 Overfamilien glans- og flatbiller, Cucujoidea
 Familien kjukebiller, Erotylidae Latreille, 1802
 Underfamilien Loberinae
 Slekten Fitoa Dajoz, 1973
 Slekten Loberolus Grouvelle, 1919
 Slekten Loberus LeConte, 1861
 Slekten Paphezia Zablotny & Leschen, 1996
 Slketen Stenodina Fairmaire, 1898
 Slekten Telmatoscius Sharp, 1900

Referanser

Kilder 
 Silfverberg, H. 1992. Enumeratio Coleopterorum Fennoscandiae, Daniae et Baltiae (liste over Nordens biller). Helsinki.

 Skelley, P.E. 2001. Pleasing fungus beetles of North America. Family Erotylidae (med bilder av mange slekter).

Eksterne lenker 
 

Biller
Kjukebiller